นักวิทยาศาสตร์พัฒนาฮอร์โมนธรรมชาติ เพื่อลดการเจริญอาหาร สำหรับคนเป็นโรคอ้วน
คนน้ำหนักตัวเกินขนาดหรือเป็นโรคอ้วน กำลังมีมากขึ้นเรื่อยๆ ทั่วโลก ขนาดที่องค์การอนามัยโลกมีคำจำกัดความให้ว่า “Globesity”  อย่างไรก็ตาม
การที่มีคนอ้วนมากๆมากขึ้นทั่วโลก ทำให้อุตสาหกรรมด้านการควบคุมอาหาร และการออกกำลังกายมีความรุ่งเรืองคนทั่วโลกใช้เงินรวมกันแล้วมากกว่า 360,000 ล้านดอลลาร์ สำหรับค่ายา อาหารและรายการต่างๆ ในการลดน้ำหนัก คาดว่าตลาดการควบคุมน้ำหนักทั่วโลกจะคิดเป็นมูลค่าราว586,000 ล้านดอลล่าร์ภายในปี 2557 ในสหรัฐศูนย์ป้องกันและควบคุมโรครายงานว่าคนอเมริกันในวัยผู้ใหญ่น้ำหนักตัวเกินขนาดหรือเป็นโรคอ้วนราว 2 ใน 3 และเด็กเป็นราว 1 ใน 5 แพทย์หญิง แอนน์ชูคกิต แห่งศูนย์ป้องกันและควบคุมโรคของสหรัฐ กล่าวว่าโรคอ้วนเป็นโรคระบาดแอบแฝงโรคหนึ่งในเวลาไม่กี่สิบปีที่ผ่านมา จำนวนคนน้ำหนักตัวเกินขนาดในอเมริกาเพิ่มขึ้นอย่างมากมายทั้งๆ ที่เจ้าหน้าที่สาธารณสุขพยายามหาวิธีให้ประชาชน ออกกำลังกายมากขึ้นและรับประทานอาหารอย่างถูกสุขลักษณะอย่างสม่ำเสมอ คนอ้วนบางคนแก้ปัญหาโดยการผ่าตัดลดขนาดกระเพาะอาหารเพื่อลดปริมาณอาหารที่กระเพาะรับได้ อย่างไรก็ตาม นักวิทยาศาสตร์ที่มหาวิทยาลัย Indiana และ Cincinnati บอกว่าอาจมีวิธีแก้ปัญหาโดยที่ไม่ต้องเจ็บตัวถึงขนาดนั้น วิธีที่ว่านั้นคือการใช้ยาที่รวมฮอร์โมนธรรมชาติ 2 ชนิดในการลดการเจริญอาหาร และเพิ่มการเผาผลาญอาหารของร่างกายซึ่งนักวิทยาศาสตร์ทดลองได้ผลในหนูทดลอง Dr. Richard Dimarchi อาจารย์ที่มหาวิทยาลัย Indianaกล่าวว่าหนูทดลองเหล่านั้น ถูกเลี้ยงโดยให้กินอาหารมากเกินความต้องการ จนตัวอ้วนน้ำหนักเพิ่มขึ้น2 เท่าของระดับปกติ แล้วฉีดยาซึ่งรวมฮอร์โมน 2 ชนิดให้เพียงครั้งเดียวหนูเหล่านั้นน้ำหนักตัวลดลงราว 25 % Dr. Richard Dimarchi อธิบายว่า นักวิทยาศาสตร์มุ่งหาวิธีบำบัด ที่มีประสิทธิภาพในการลดน้ำหนักแล้วสามารถบำบัดโรคเบาหวานได้ด้วย ฮอร์โมน 2ชนิดคือ Byetta และ Glucagon มีอยู่แล้วในตัวยา2 อย่างที่ใช้ในการบำบัดโรคเบาหวาน นักวิทยาศาสตร์กล่าวว่าขั้นต่อไปคือการทดลองยาผสมนี้กับคนแต่เตือนว่าจะต้องทำในระดับที่ช้ากว่าระดับที่ทดลองได้ผลในหนูทดลองและเตือนด้วยว่า ยาต่างๆ ที่มีท่าทางว่าจะได้ผลดีในการทดลองกับหนูแต่เวลานำมาทดลองกับคน กลับไม่ได้ผลก็มี